b'\n_START_ARTICLE_\n\xc5\xa0tepanjsko naselje\n_START_PARAGRAPH_\n\xc5\xa0tepanjsko naselje je eno izmed ljubljanskih blokovskih naselij, zgrajeno v za\xc4\x8detku 70. let 20. stoletja. Le\xc5\xbei med Golovcem in Ljubljanico, jugovzhodno od sredi\xc5\xa1\xc4\x8da mesta. V njem \xc5\xbeivi pribli\xc5\xbeno 10.000 prebivalcev, z 11.288 prebivalci na kvadratni kilometer (podatek za leto 2017) je najgosteje naseljen predel Slovenije._NEWLINE_Oklepajo ga Litijska, Parmska in Pesarska ulica, na koncu katere je obra\xc4\x8dali\xc5\xa1\xc4\x8de mestnih avtobusnih linij \xc5\xa1t. 5, N5 in 9. Mimo naselja pa vozijo tudi linije \xc5\xa1t. 13 in 24._NEWLINE_V naselju sta dve osnovni \xc5\xa1oli, dva vrtca, \xc5\xa1portni objekti, hotel, trgovine (Mercator,Tu\xc5\xa1,Lidl,Kik in \xc5\xa1e nekaj privatnih) in pa dva ve\xc4\x8dja gradbena kompleksa v katerih se nahajajo okrep\xc4\x8devalnice, picerije, lokali, po\xc5\xa1ta, banka, lekarna, zlatarna, papirnica, kemi\xc4\x8dna \xc4\x8distilnica, \xc4\x8devljarstvo...Naselje ima tudi svoj gasilski dom, avtopralnico in avtomehani\xc4\x8dni servis, vulkanizerstvo in dve bencinski \xc4\x8drpalki.\n_START_SECTION_\nIzvor imena\n_START_PARAGRAPH_\nNaselje je ime dobilo po bli\xc5\xbenji \xc5\xa0tepanji vasi.\n_START_SECTION_\nOkolica\n_START_PARAGRAPH_\nOstala bli\xc5\xbenja naselja so: Nove Fu\xc5\xbeine, Kodeljevo in Zgornja Hru\xc5\xa1ica.'